OU-KE-MPO-2024/040406 Košice 10.10.2024

|  |
| --- |
|  |

#### **Z á p i s n i c a**

#### z  vyhodnotenia osobitného ponukového konania,

 vyhotovená v zmysle § 8d ods. 2, písm. g) zákona č. 278/1993 Z. z. o správe majetku štátu v znení neskorších predpisov (ďalej len „*zákon o správe majetku štátu*“)

Miesto vyhodnotenia: Okresný úrad Košice, Komenského 52, 041 26 Košice

Dátum vyhodnotenia: 10.10.2024

Členov komisie na vyhodnotenie cenových ponúk vymenoval štatutárny orgán správcu dňa 09.09.2024.

Komisia na vyhodnotenie osobitného ponukového konania:

predseda: JUDr. Ing. Adriana Divoková, PhD.

tajomník: Mgr. Lenka Macková

členovia: Ing. Mária Školníková

Ing. Ľubica Dreveňáková

**Predmet osobitného ponukového konania:**

Predmetom osobitného ponukového konania bol prebytočný nehnuteľný majetok vo vlastníctve Slovenskej republiky, v dočasnej správe Okresného úradu Košice, Komenského 52, 041 26 Košice, ktorý je v katastri nehnuteľností, vedenom Okresným úradom Košice - okolie, katastrálnym odborom pre **okres Košice - okolie, obec Turňa nad Bodvou a k.ú. Turňa nad Bodvou,** zapísaný *takto:*

**LV č. 1517, k.ú. Turňa nad Bodvou**

1. trojizbový **byt č. 5**, na 1. poschodí, vchod č. 337 v bytovom dome súp. č. 337, Sídlisko Cementár 23 v Turni nad Bodvou, ktorý je postavený na pozemku parc. C KN č. 5868/11, v podiele 1/1
2. podiel priestoru na spoločných častiach a spoločných zariadeniach bytového domu, na príslušenstve a spoluvlastnícky podiel k pozemku parc. C KN č. 5868/11 – zastavaná plocha a nádvorie o výmere 305 m², vo veľkosti 54/838.

Všeobecná hodnota nehnuteľnosti v sume 7 300,00 EUR bola v súlade s ust. § 8a ods. 3 zákona o správe majetku štátu stanovená Znaleckým posudkom č. 9/2024 zo dňa 05.05.2024, vypracovaným Ing. Jurajom Lenčákom, znalcom v odbore stavebníctvo, odvetvie odhad hodnoty nehnuteľností podľa vyhlášky MS SR č. 492/2004 Z.z. o stanovení všeobecnej hodnoty majetku.

Primeraná cena ponúkaného majetku:  **7 300,00 EUR**

|  |  |
| --- | --- |
| Dátum zverejnenia ponuky: | 16.09.2024 |
| Začiatok lehoty na doručovanie ponúk: | 17.09.2024 |
| Koniec lehoty na doručovanie ponúk: | 07.10.2024 |

Zábezpeka suma: 700,00 €

Zábezpeka banka: Štátna pokladnica SR

Zábezpeka účet: SK59 8180 0000 0070 0018 0074

Zábezpeka variabilný symbol: 1384062024

Správca si vyhradil právo zrušiť osobitné ponukové konanie a odstúpiť od ponuky.

**Vyhodnotenie osobitného ponukového konania:**

V stanovenom termíne *(od 17.09.2024 do 07.10.2024)* doručili písomné cenové ponuky a riadne zložili zábezpeku deviati (9) záujemcovia.

Po otvorení obálok komisia zistila cenové ponuky týchto záujemcov nasledovne:

1. **DETcorp s.r.o.**, Kurská 9, 040 22 Košice, IČO: 50513133, cenová ponuka **14.666,00 EUR**
2. **i3, s.r.o.**, Dunajská 7614/8, 811 08 Bratislava, IČO: 50236041, cenová ponuka **14.650,00** **EUR**
3. **Karol Sahuľ**, Sihelne, cenová ponuka **10.352,00** **EUR**
4. **Pavol Lojek,** Spišská Belá,cenová ponuka **8.400,00 EUR**
5. **Nikolas Veverica,** Moldava nad Bodvou,cenová ponuka **8.001,00 EUR**
6. **Klára Csemerová,** Turňa nad Bodvou, cenová ponuka **8.000,00** **EUR**
7. **MR Management s.r.o.**, Letná 40, 040 01 Košice, IČO: 46981748, cenová ponuka **7.800,00** **EUR**
8. **Ján Csala,** Moldava nad Bodovou, cenová ponuka **7.600,00 EUR**
9. **Robert Chovanec,** Spišská Nová Ves, cenová ponuka **7.300,00** **EUR**

 Komisia ďalej zistila, že po stanovenom termíne *(dňa 08.10.2024)* bola prijatá cenová ponuka záujemcu REVITON, s.r.o., Močiar 681/78, 980 01 Rimavské Janovce, IČO: 52212459, ktorá bola vo výške 8.555,00 EUR.Predmetnú cenovú ponuku záujemcu REVITON, s.r.o. je správca povinný vylúčiť z osobitného ponukového konania v zmysle § 8a ods. 2, písm. b) zákona o správe majetku štátu v znení neskorších predpisov.

 Komisia konštatovala, že osobitné ponukové konanie na vyššie uvedený nehnuteľný majetok štátu bolo v zmysle § 8a ods. 6 zákona o správe majetku štátu úspešné, keďže deväť (9) záujemcov splnilo určené podmienky v osobitnom ponukovom konaní. Najvyššiu cenovú ponuku **14.666,00 EUR**, ktorá je vyššia ako najnižšia možná cenová ponuka, stanovená znaleckým posudkom, ponúkol záujemca:

**DETcorp s.r.o.,** Kurská 9, 040 22 Košice, IČO: 50513133,

a preto ho Okresný úrad Košice v zmysle § 8a ods. 7 zákona o správe majetku štátu v znení neskorších predpisov vyzve na uzatvorenie kúpnej zmluvy na prevod ponúkaného prebytočného nehnuteľného majetku štátu, a to za **kúpnu cenu 14.666,00 EUR** (Slovom: *Štrnásťtisíc šesťsto šesťdesiatšesť EUR*).

Podpisy členov komisie:

JUDr. Ing. Adriana Divoková, PhD., predseda .......................................................

Mgr. Lenka Macková, tajomník .......................................................

Ing. Mária Školníková, člen .......................................................

Ing. Ľubica Dreveňáková, člen .......................................................

Zapísala: Mgr. Lenka Macková